Document ID: /roh_data/filtered/fineweb-2-filterrobots_roh.jsonl.gz/13595

Minisguard dals 12-03-2016
- Sonda, 12.3.2016, 17:40
Velafrica
In velo ch'è defect, quel na ston ins betg bittar davent, quel pon ins reparar. U ch'ins fa quai sez u ch'ins porta en la garascha al mecanist. Era tar Eco Grischun pon ins laschar far reparaturas da velo. Il velo reparà va dentant en l'Africa, nua ch'el vegn duvrà per far transports u era per scolar là mecanistas e mecanists da velo.
Glischs polaras
L'emna passada han ins pudì vesair glischs polaras en Germania. Per il solit è quest fenomen da la natira visibels pli en il nord. Il Minisguard declera co glischs polaras e lur colurs sa furman e cura ch'ellas èn visiblas pli en il sid da l'Europa.